Լաուրա Պաուզինի

Լաուրա Պաուզինի (իտալերեն՝ Laura Pausini [pauˈziːni], մայիսի 16, 1974(1974-05-16), Ֆաենցա, Ռավեննա, Էմիլիա Ռոմանիա, Իտալիա), իտալացի երգչուհի։ Բազմիցս արժանացել է «Գրեմմի» միջազգային և հատկապես՝ «Լատինական Գրեմմի» մրցանակների։ Ծնունդով Իտալիայից է։ Հիմնականում հայտնի է Հարավային Եվրոպայի և միջերկրածովյան երկրներում, հատկապես՝ Իտալիայում և Իսպանիայում, ինչպես նաև Լատինական Ամերիկայի երկրներում։ Երգում է ռոմանական լեզուներով (իտալերեն, իսպաներեն, ավելի քիչ ֆրանսերեն և պորտուգալերեն ), նրա երգացանկում ընդգրկված են նաև անգլերեն և այլ լեզուներով գրված կոմպոզիցիաներ։ Երգչուհու սիրելի ժանրը փոփն է, ինչպես նաև փիլիսոփայական և սիրային բալլադները՝ ռոքի և երբեմն քանթրիի խառնուրդով։ 2009 թվականի մարտին նրա սկավառակներից  ամբողջ աշխարհում  վաճառվել  ավելի քան 45 միլիոն օրինակ։


== Կենսագրություն ==
Ծնվել է 1974 թվականի մայիսի 16-ին Իտալիայի Ռավեննա գավառի Ֆաենցա քաղաքում՝ Ֆաբրիզիո Պաուսինիի և Գիաննա Բալարդինիի ընտանիքում։ Մեծացել է Սոլարոլոյում՝ նույն շրջանի փոքրիկ կոմունայում։ Հայրը եղել է երգիչ և նախկին դաշնակահար։ Նա երազում էր, որ իր դուստրը երգչուհի դառնա։ Նրանք միասին սկսել են ելույթներ ունենալ փոքրիկ ճաշարաններում և սրճարաններում, իսկ 1986 թվականի վերջին գիշերը միայնակ ելույթ է ունեցել բեմի վրա։ Այդ ժամանակ նա երգեր է երգել Էդիթ Պիաֆի, Բարբրա Ստրեյզանդի, Էլլա Ֆիցջերալդի, Թինա Թըրների, և Լայզա Մինելլիի երգացանկից, բայց 15 տարեկանից հիմնականում սկսել է երգել իտալական երգեր։ 1991 թվականին, հոր պնդմամբ, մասնակցել է Կաստրոկարոյի երաժշտական փառատոնին։ Այստեղ նրա վրա ուշադրություն են դարձրել պրոդյուսերներ Անջելո Վալսիլյոն և Մարկո Մարատին, որոնք նրան առաջարկել են ձայնագրել մի քանի երգեր։  Նոր ձայնագրված երգերի թվում եղել է «La Solitudine» երգը։ Այդ երգը ներկայացրել է 1993 թվականի Սան Ռեմոյի փառատոնին, որտեղ երիտասարդ կատարողների մեջ հաղթող է ճանաչվել։ Արդեն 1994 թվականին նույն փառատոնի հայտնի երգիչների շարքում գրավել է երրորդ տեղը։

Warner ընկերությունը նրան առաջարկել է ձայնասկավառակ ձայնագրել, և շուտով հայտնվել է Պաուսինիի առաջին ալբոմը՝ «Laura Pausini»: Վաճառվել է թողարկված 2 միլիոն օրինակը։ Երկրորդ ալբոմի թողարկման ժամանակ կրկնապատկվել է ձայնասկավառակների վաճառքը։ 37 երկրներում վաճառվել է ավելի քան 4 միլիոն օրինակ։ Billboard ամսագրի կարծիքով, նա դարձել է տարվա ամենապայծառ դեմքերից մեկը՝ զիջելով միայն Մրայա Քերիին։

1995 թվականին թողարկել է իսպանալեզու ալբոմ։ Այն Իսպանիայում վաճառվել է 1 միլիոն օրինակով, ևս 1 միլիոն օրինակ վաճառվել է տարբեր երկրներում։ Մեկ տարի անց ձայնագրել է «Le cose che vivi» ալբոմը, որտեղ ներգրավված է եղել Լոնդոնի սիմֆոնիկ նվագախումբը։ Սկավառակը ձայնագրվել է իսպաներեն և իտալերեն լեզուներով, իսկ բրազիլական շուկայի համար՝ պորտուգալերենով։ Նույն թվականին երգչուհին մեկնել է առաջին միջազգային շրջագայությանը։
Հաջորդ ձայնասկավառակը կրկին թողարկվել է երկու տարբերակով՝ իսպաներեն և իտալերեն։ Այն կոչվել է «La mia Risposta» և վաճառվել 50 երկրներում։ Երգերից մեկը հատուկ նրա համար գրել է Ֆիլ Քոլինզը։
1999 թվականին մեկնել է եվրոպական շրջագայության։ Այստեղ ձայնագրել է «Ուղղերձ շշի մեջ» ֆիլմի սաունդթրեքը։ Մոդենայում մասնակցել է «Պավարոտտին և ընկերները» համերգին։ Մեկ տարի անց վաճառքում է հայտնվել հերթական նոր ալբոմը «Tra te e il Mare», որը 4 անգամ առաջադրվել է «Լատինական Գրեմմի» մրցանակի։ 2001 թվականի վերջին վաճառվել է ալբոմի ավելի քան 3 միլիոն օրինակ։ 2002 թվականի հուլիսին թողարկել է իր առաջին անգլերեն ալբոմը՝ «From the Inside»: ԱՄՆ-ում ձայնասկավառակի վրա աշխատելու ժամանակ երգչուհու մոտ տարաձայնություններ էին առաջացել «Atlantic Records» ձայնագրող կազմակերպության ղեկավարության հետ։ Վիճաբանության հիմնական պատճառը եղել է ալբոմի ոչ ճիշտ գովազդը և նրա վաճառքի նկատմամբ անփույթ վերաբերմունքը։ Այդ պատճառով նա  չեղյալ է հայտարարել պայմանագիրը ԱՄՆ-ում և վերադարձել հայրենի Իտալիա։ Այնուամենայնիվ, ալբոմի առաջին սինգլը՝ «Surrender», շատ հաջող է ստացվել, իսկ սկավառակները վաճառվել են 700.000 օրինակով։ 2004 թվականի գարնանը ձայնագրել է «Resta in Ascolto» ալբոմը, որը թողարկվել է երկու լեզուներով՝ իտալերեն և իսպաներեն։ Վաճառվել է ալբոմի մեկ միլիոն օրինակ, իսկ 2005 թվականին այն առաջադրվել է «Գրեմմի» մրցանակի։ 2006 թվականի նոյեմբերին թողարկել է «Io canto» ալբոմը, որը վաճառվել է 2.350.000 օրինակով։  Ալբոմի նույնանուն սինգլը մեծ հաջողություններ է գրանցել Իտալիայում, Իսպանիայում, Պորտուգալիայում, Հունաստանում և Բրազիլիայում։
2007 թվականի հունիսին երգչուհին համերգով հանդես է եկել Միլանի մարզադաշտում։ Նրա ելույթին մասնակցել են 70.000 իտալացիներ։ Այնուհետև համերգներ են տեղի ունեցել Եվրոպայում և Լատինական Ամերիկայում։ 2007 թվականի հոկտեմբերին արժանացել է «Գրեմմի» մրցանակի՝ «Տարվա լավագույն երգչուհի» և «Տարվա լավագույն ալբոմ» անվանակարգերում։ 

Այդ ժամանակ թողարկել է իր ամենահայտնի «Dare to live» դուետը՝ Անդրեա Բոչելլիի հետ։ 2008 թվականի հունվարին նրա հետ նաև համերգներ է ունեցել ԱՄՆ-ում։ 2008 թվականի օգոստոսին թողարկել է «Todo vuelve a Empezar» դուետը։ Այն ձայնագրել է երիտասարդ պուերտոռիկացի երգիչ Լուիս Ֆոնսիի հետ։ 2008 թվականի նոյեմբերին թողարկել է իր հերթական ալբոմը՝ «Primavera In Anticipo» վերնագրով։ 2008 թվականի վերջին Պաուսինին դուետ է ձայնագրել ֆրանսիացի շանսոնյե Շառլ Ազնավուրի հետ։ Նրանք միասին երգել են Ազնավուրի 1965 թվականի հայնտի երգերից մեկը՝ "Paris au mois d'août": Պաուսինին նշել է, որ մեծացել է Ազնավուրի երգերի տակ։ 2009 թվականի հունվարին հարցազրույցի ժամանակ Ազնավուրը ասել է.

2009 թվականի գարնանը, «Primavera In Anticipo»/«Primavera anticipada» երաժշտական ալբոմի աջակցության համար, նոր շրջագայություն է սկսել, որն ընդգրկել է Իտալիան, Եվրոպայի և Սկանդինավիայի մի քանի երկրները, ԱՄՆ-ն և Լատինական Ամերիկան։ 2009 թվականի նոյեմբերին ստացել է 3-րդ «Լատինական Գրեմմի» մրցանակը։ Հենց այդ ժամանակ էլ թողարկվել է նրա կենդանի ալբոմը, որը իր մեջ ներառել է երգեր՝ 2009 թվականի շրջագայությունից։
2010 թվականի հունվարի 15-ին երգչուհին իր պաշտոնական կայքում հայտարարել է, որ մինչև 2012 թվականը դադարեցնելու է համերգային գործունեությունը։


== Անձնական կյանք ==
Պաուզինին իր հայրենի քաղաքը թողել է 1995 թվականին, երբ իր գործընկերոջ, մենեջեր և պրոդյուսեր Ալֆրեդո Չերուտիի հետ մեկնել է Միլան։ Նրանց հարաբերությունները ավարտվել են 2002 թվականին։ 2002-2005 թվականներին Պաուսինին ռոմանտիկ հարաբերությունների մեջ է եղել իր նոր մենեջեր Գաբրիելե Պարիսիի հետ։
Նա նշանվել է իտալացի կիթառահար, կոմպոզիտոր, երաժշտական պրոդյուսեր և նախկին երգիչ Պաոլո Կարտայի հետ։ 2012 թվականի սեպտեմբերի 15-ին, Պաուիզինին իր ֆեյսբուքյան պաշտոնական էջի միջոցով հայտարարել է, որ նրանք երեխա են ունենալու։ Նրանց դուստրը՝ Պաոլան, ծնվել է 2013 թվականի փետրվարի 8-ին։


== Սկավառակագրություն ==


=== Ալբոմներ իտալերենով ===
1993 - Laura Pausini
1994 - Laura
1996 - Le cose che vivi
1998 - La mia risposta
2000 - Tra te e il mare
2001 - The best of Laura Pausini - E ritorno da te
2002 - From the inside
2004 - Resta in ascolto
2005 - Live in Paris 05
2006 - Io canto
2007 - San Siro 2007
2008 - Primavera In Anticipo
2011 - Inedito
2013 - 20 - The Greatest Hits
2015 - Simili


=== Ալբոմներ իսպաներենով ===
1994 - Laura Pausini
1996 - Las cosas que vives
1998 - Mi respuesta
2000 - Entre tú y mil mares
2001 - Lo mejor de Laura Pausini - Volveré junto a ti
2004 - Resta in ascolto|Escucha
2006 - Yo canto
2008 - Primavera anticipada
2011 - Inédito
2015 - Similares


=== Ալբոմներ անգլերենով ===
2002 - From the Inside


=== Տեսահոլովակներ ===
1993: La solitudine / La soledad
1993: Non c'è / Se fue
1993: Perché non torna più
1994: Strani amori / Amores extraños
1994: Gente (իտալերենով) / Gente (իսպաներենով)
1996: Incancellabile / Inolvidable / Inesquecivel
1996: Le cose che vivi / Las cosas que vives
1997: Ascolta il tuo cuore / Escucha a tu corazón
1998: Un’emergenza d’amore / Emergencia de amor
1999: In assenza di te / En ausencia de ti
1999: La mia risposta / Mi respuesta
2000: Tra te e il mare / Entre tú y mil mares
2001: Il mio sbaglio più grande / Un error de los grandes
2001: Fidati di me / Fíate de mí
2001: Volevo dirti che ti amo / Quiero decirte que te amo
2001: E ritorno da te / Volveré junto a ti
2003: Una storia che vale / Dos historias iguales
2003: Surrender (ամերիկյան տարբերակ)
2003: Surrender (եվրոպական տարբերակ)
2003: I need love / De tu amor
2004: Resta in ascolto / Escucha atento
2004: Vivimi / Víveme
2004: Prendo te
2005: Come se non fosse stato mai amore / Como si no nos hubiéramos amado
2005: Benedetta passione / Bendecida pasión
2005: La prospettiva di me
2006: Io canto / Yo canto / Je chante (Io canto)
2007: Spaccacuore / Dispárame, dispara
2007: Non me lo so spiegare / No me lo puedo explicar (Տիցիանո Ֆերոյի հետ)
2007: Destinazione paradiso
2007: Y mi banda toca el rock
2008: Invece no / En cambio no
2009: Primavera in anticipo / Primavera anticipada (It is my song) (Ջեյմս Բլանտի հետ)
2009: Un fatto ovvio / Un hecho obvio
2009: Con la musica alla radio / Con la música en la radio
2009: Non sono lei / Ella no soy
2010: Casomai / Menos mal
2011: Benvenuto / Bienvenido
2011: Non ho mai smesso / Jamás abandoné
2012: Bastava / Bastaba
2012: Mi tengo
2012: Le cose che non mi aspetto 
2013: Limpido
2013: Se non te


=== Սաունդթրեքներ ===
2005 թվականին գրել է «Խորթ մայրը» ֆիլմի վոկալային բաժինը։


== Շրջագայություններ ==
World Tour 1997
World Tour 1999
World Tour 2001-2002
Special World Tour 2005
San Siro 2007, Միլան
World Tour 2009
Inedito World Tour 2011-2012


== Լաուրա Պաուզինիի խումբ (2012) ==
Էմիլիանո Բասի (Emiliano Bassi) - հարվածային
Մաթեո Բասի (Matteo Bassi) - բաս կիթառ
Բրունո Ձուկետի (Bruno Zucchetti) - դաշնամուր
Պաոլո Կարտա (Paolo Carta) - կիթառ
Նիկոլա Օլիվա (Nicola Oliva) - կիթառ
Ռոբերտա Գրանա (Roberta Granà) - բեք վոկալ
Մոնիկա Հիլ (Monica Hill) -  բեք վոկալ
Ջիանլուիջի Ֆազիո (Gianluigi Fazio) -  բեք վոկալպարողներ՝

Ստեֆանո Բենեդետի (Stefano Benedetti)
Վալենտինա Բերետա (Valentina Beretta)
Բրունո Չենտոլա (Bruno Centola)
Սանտո Ջուլիանո (Santo Giuliano)
Լուկա Պաոլինի (Luca Paoloni)
Էրիկա Սիմոնետի (Erika Simonetti)
Տիցիանա Վիտո (Tiziana Vitto)


== Ծանոթագրություններ ==


== Արտաքին հղումներ ==
Լաուրա Պաուսինիի պաշտոնական կայք (իտալ.)(անգլ.)(ֆր.)(իսպ.)(պորտ.)
Լաուրա Պաուսինի Թվիթթերում
Լաուրա Պաուսինի (իտալ.) Ֆեյսբուքում
Լաուրայի ռուսական ֆորումը
Il Mondo di Laura
Լաուրայի ռուսական ֆան-կայք
Լաուրայի երգերի թարգմանությունները